

**ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΗΡΩΙΚΗΣ ΠΟΛΗΣ ΝΑΟΥΣΑΣ ΔΗΜΟΤΙΚΗ ΕΝΟΤΗΤΑ ΝΑΟΥΣΑΣ ΑΝΤΙΔΗΜΑΡΧΟΣ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ & ΑΝΑΠΤΥΞΗΣ ΑΗΜΑΡΧΙΑΣ 30, ΝΑΟΥΣΑ 59200 Τηλέφωνο: 2332 3 50329**

**Πληροφορίες. Αντωνιάδης Νικ. 2332350337**

**E mail :** **andoniadis@naoussa.gr**

 ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ

«ΘΕΜΑ : Έγκριση ή μη διαδικασίας εκμίσθωσης 4ετίας , με φανερή προφορική πλειοδοτική δημοπρασία, δημοτικής έκτασης της Τ.Κ. Χαρίεσσας του Δήμου Νάουσας, η οποία είναι ελεύθερη προς μίσθωση, με σκοπό χρήσης τις γεωργικές – αγροτικές εκμεταλλεύσεις.

 Προτείνουμε την εκμίσθωση της παρακάτω έκτασης με σκοπό χρήσης τις γεωργικές – αγροτικές εκμεταλλεύσεις της Τ.Κ. Χαρίεσσας του Δήμου Νάουσας, η οποία είναι ελεύθερη προς μίσθωση, εμβαδού Ε 17.166,16 τ.μ. όπως αυτή εμφανίζεται στο ΕΝΤΥΠΟ Θέαση του Εθνικού κτηματολογίου.

|  |  |  |
| --- | --- | --- |
| **ΠΕΡΙΓΡΑΦΗ ΑΚΙΝΗΤΟΥ** | **ΚΤΗΜΑΤΟΛ.****ΑΡΙΘΜΟΣ** | **ΕΚΤΑΣΗ** |
| ΑΚΙΝΗΤΟ | **113 α Χαρίεσσας** | **17.166,16 τ.μ.** |

**Για Γεωργικές – αγροτικές εκμεταλλεύσεις**

 Η εκμίσθωση της παραπάνω έκτασης θα γίνει σύμφωνα με το άρθρο **192 Ν.3463/06 του κώδικα Δήμων και Κοινοτήτων**, που αναφέρουν τα εξής:

**1.** Η εκμίσθωση ακινήτων των δήμων γίνεται με δημοπρασία. Η δημοπρασία επαναλαμβάνεται υποχρεωτικά για μία (1) φορά, εάν δεν παρουσιάστηκε κανένας πλειοδότης.
Αν η δημοπρασία δεν φέρει αποτέλεσμα, η εκμίσθωση μπορεί να γίνει με απευθείας συμφωνία, της οποίας τους όρους καθορίζει το δημοτικό συμβούλιο.

  **2.** Η εκμίσθωση δημοτικών ακινήτων αποφασίζεται από το Δημοτικό Συμβούλιο ύστερα από τη γνώμη του συμβουλίου της οικείας Δημοτικής ή Τοπικής Κοινότητας σύμφωνα με το άρθρο 84 του Ν. 3852/10 Φ.Ε.Κ. Α’ 87/2010 {Πρόγραμμα Καλλικράτης } , «Το συμβούλιο στα όρια της Τοπικής Κοινότητας , ασκεί τις ακόλουθες αρμοδιότητες: Διατυπώνει γνώμη στο Δημοτικό Συμβούλιο για : ….β)την αξιοποίηση των ακινήτων του Δήμου που βρίσκονται στην Τοπική Κοινότητα , ….στ) για την εκποίηση , εκμίσθωση , δωρεά, περιουσιακών στοιχείων του Δήμου που βρίσκονται στα όρια της τοπικής κοινότητας , …».

***{ Η παραπάνω παρ. 2 Όπως τροποποιήθηκε με το Άρθρο 86 ΝΟΜΟΣ 4555/2018 με ισχύ την 19/07/2018 }***

* Το Συμβούλιο της Τοπικής Κοινότητας Χαρίεσσας, με το υπ’ αριθμόν **7/2022**  πρακτικό συμφωνεί με την εκμίσθωση για 4 έτη με πλειοδοτική δημοπρασία του υπ’ αρ. : 113α ακινήτου Χαρίεσας, και βεβαιώνει ότι η έκταση είναι ελεύθερη και δεν είναι απαραίτητη για τις ανάγκες της τοπικής κτηνοτροφίας.

**Το Δημοτικό Συμβούλιο έχοντας υπόψη του τα παραπάνω καλείται :**

 Να εγκρίνει την εκμίσθωση **για 4 έτη του** παραπάνω ακινήτου που βρίσκεται στην Τ.Κ. Χαρίεσσας του Δήμου Νάουσας, με δημοπρασία**,** με σκοπό χρήσης τις γεωργικές – αγροτικές εκμεταλλεύσεις,και να βεβαιώσει ότι η έκταση δεν είναι απαραίτητη για τις ανάγκες της τοπικής κτηνοτροφίας. Τους όρους της δημοπρασίας θα καθορίσει η Οικονομική Επιτροπή .

 Η ΑΝΤΙΔΗΜΑΡΧΟΣ

 ΟΙΚΟΝΟΜΙΚΩΝ - ΔΙΟΙΚΗΤΙΚΩΝ ΥΠΗΡΕΣΙΩΝ

 ΜΠΑΛΤΑΤΖΙΔΟΥ ΘΕΟΔΩΡΑ

Συνημμένα :1. ENTYΠO Θέαση από ΕΘΝΙΚΟ ΚΤΗΜΑΤΟΛΟΓΙΟ

 2. ΑΠΟΦΣΗ ΤΟΠ. ΣΥΜΒΟΥΛΙΟΥ